**Előterjesztés a Képviselő-testület 2015. április -i ülésére**

**Tárgy: Cserépfalu Község Gazdasági programja 2014-2019.**

***Tisztelt Képviselő-testület!***

**BEVEZETŐ**

Magyarország helyi önkormányzatairól szóló 2011. évi CLXXXIX. törvény (Mötv) 116. §-a kimondja, hogy a képviselő-testület hosszú távú fejlesztési elképzeléseit gazdasági programban, fejlesztési tervben rögzíti. A fejlesztési terv a képviselő-testület megbízatásának időtartamára, vagy azt meghaladó időszakra szól.A gazdasági program, fejlesztési terv meghatározza mindazokat a célkitűzéseket és feladatokat, amelyek az önkormányzat költségvetési lehetőségeivel összhangban, a helyi társadalmi, környezeti és gazdasági adottságok átfogó figyelembevételével az önkormányzat által nyújtandó feladatok biztosítását, színvonalának javítását szolgálják. A gazdasági program, fejlesztési terv a mezőkövesdi járási területfejlesztési elképzelésekkel összhangban tartalmazza: az egyes közszolgáltatások biztosítására, színvonalának javítására vonatkozó fejlesztési elképzeléseket.

A képviselő-testület elsődleges feladatának tekinti a település és intézményeinek zavartalan, kiegyensúlyozott működtetését, fejlesztését, lakosai életkörülményeinek javítását, az ide látogató vendégek elégedettségét, az idegenforgalom fejlesztését. Mindezek érdekében a gazdasági lehetőségek feltárását, a területfejlesztési és az Európai Unió forrásainak hatékony kihasználását, a településen működő gazdasági egységekkel, vállalkozókkal összehangoltan kívánja végezni.

**HELYZETÉRTÉKELÉS**

Önkormányzat által fenntartott intézmények a közös önkormányzati hivatal, és a napközi otthonos óvoda. Kötelező ellátandó szolgáltatásként az orvosi rendelő és a védőnői szolgálat működik. A hivatalt társulási megállapodás keretein belül közösen működtetjük Bükkzsérc és Cserépváralja településekkel.

A Program a 2014-2019 évekre szól, meghatározza a döntések irányát, fontos szerepet játszik az anyagi lehetőségek különösen a pályázatok kihasználása.

A meghatározott célok, elképzelések megvalósításához a képviselő testületnek biztosítani kell a szükséges anyagi forrásokat, melyhez az alábbi elveket, feladatokat kell követni:

* az önkormányzati vagyon optimális hasznosítása, az ingatlanok állagának megőrzése, fejlesztése;
* a költségvetési támogatási rendszer kihasználása, építve a támogatási rendszer előnyeire (a feladatokat olyan formában, feltételekkel kell ellátni, hogy a legkedvezőbb legyen az állami támogatás)

**GAZDASÁGI PROGRAM**

A gazdasági program összeállítását befolyásoló tényezők:

* a kormányzat gazdaságpolitikája,
* a megyei, ezen belül a járási területfejlesztési operatív program,
* nemzeti és EU-s pályázati források,
* a település adottságai, a lakosság összetétele, igényei,
* az önkormányzat vagyoni helyzete, jelenlegi, illetve várható pénzügyi kondíciói,
* a polgármesteri program,
* a képviselő-testület és a bizottságok javaslatai,
* a településen működő intézmények és szervezetek javaslatai, elvárásai.

A község demográfiai helyzete 1999-től az országos átlaghoz hasonló módon csökkenő tendenciát mutat. A jelenlegi lakosságszám 1011 fő.

Az önkormányzat célja, hogy a helyi foglalkoztatás lehetőségei bővüljenek, a fiatalok a településen maradjanak, illetve az faluba költözőkkel növekedhessen a lakosság lélekszáma.

Településkép, községfejlesztés:

* a település arculatának kialakítása
* csapadékvíz elvezető árkok karbantartása
* járdák felújítása
* útburkolatok javítása
* ravatalozó felújítás, urnatemető létrehozása
* a közös önkormányzati hivatal épületének felújítása

Helyi gazdaságfejlesztés:

* ipari park fejlesztés
* helyi termék bolthálózat kialakítása

Idegenforgalom, turizmus:

* Gazdaház, Erdei Iskola felújítása
* Berezdi sétány, Kisamerikai barlanglakások rendbetétele
* Kőkultúra 7-ek a Bükkalján programsorozat elindítása

Egészségügy:

Az önkormányzat kötelező feladata az egészségügyi alapellátás. A 2014 évben Európai Uniós forrásból megépített orvosi rendelő állagának megőrzése.

1. Egészségügyi alapellátások:

Kötelező alapellátások (háziorvos, védőnői szolgálat, ügyeleti ellátás) megfelelő szintű biztosítása.

1. Egészséges életmód:

Az egészséges életmóddal, egészségmegőrzéssel, időskorúak problémáival kapcsolatos felvilágosító- és szűrőprogramok, valamint tájékoztató, segítő tevékenységek támogatása, közösségi, szabadidős tevékenységek szerevezése.

**KÖZBIZTONSÁG**

A jogkövető magatartás és a közbiztonság állapota meghatározó a település lakóinak, és javainak biztonsága szempontjából. Cél a bűnözés megelőzése, visszaszorítása, a faluban élő emberek biztonsága. Cserépfalu község a jelentősebb látogatottsággal és átmenő forgalommal járó Less Nándor emléktúra és falunapi rendezvények mellett is közbiztonság szempontjából biztonságos település.

Rendőrség, polgárőrség

Együttműködés a bogácsi Rendőrőrs parancsnokkal, a rendőrség munkájának támogatása, valamint a helyi Polgárőrség támogatása.

Térfigyelő kamerarendszer kialakítása.

Az Önkormányzat az éves bűnmegelőzési fórumok keretei között javaslatot tesz a rendőrség helyi munkájának hatékonyabbá tételére, a közbiztonságot veszélyeztető körülmények megszüntetésére.

**KÖZIGAZGATÁS, ÖNKORMÁNYZAT, EGYÜTTMŰKÖDÉS A LAKOSSÁGGAL**

Az önkormányzat döntéseinek előkészítése, végrehajtása, az államigazgatási ügyek ellátása a Cserépfalui Közös Önkormányzati Hivatal feladata.

A lakosság elégedettsége nagymértékben múlik azon, hogy a képviselő testület hogyan vonja be a döntés előkészítésbe és az értékelésbe a civil szervezeteket, közösségeket, s a Hivatal milyen színvonalú ügyintézést nyújt számára. A partnerségi, és együttműködési megállapodások, az abban foglaltak teljesítése, a nyilvánosság és a kommunikáció segíti a részvételi demokrácia kiszélesítését.

|  |
| --- |
| **Hivatali ügyintézés a településen belül** |
| Ügyfélbarát hivatali ügyintézés, az ügyintézés személyi és tárgyi feltételeinek biztosítása |
| **Együttműködés, kommunikáció a lakossággal** |
| Községi honlap folyamatos karbantartása |
| Lakossági fórumok szervezése |
| Együttműködés Társulás Cserépfalu Jövőjéért Egyesülettel, és az Egyházközséggel. |

**OKTATÁS, NEVELÉS, GYERMEKVÉDELEM, SPORT**

Az oktatás, a nevelés, a gyermekek védelme kötelező önkormányzati feladat, melyet az önkormányzat intézményei útján elsősorban az óvoda, iskola, valamint a gyermekjóléti szolgálat által lát el. Az óvodásaink többsége Cserépfalui Napközi otthonos Óvoda intézményét veszi igénybe. Az általános iskolai oktatást a Klebelsberg Intézményfenntartó Központ felügyeli, az Önkormányzat az étkeztetést látja el. A Gyermekjóléti Szolgálat feladatait a Mezőkövesdi Többcélú Kistérségi Társulással Önkormányzati Társulás keretében látjuk el.

|  |
| --- |
| **1. Óvodai nevelés, iskolai oktatás** |
| Hatékony, színvonalas oktatás, nevelés biztosítása |
| **2. Gyermek és ifjúságvédelem** |
| A nemzeti köznevelésről szóló törvény tiltja a gyermek, tanuló hátrányos megkülönböztetését bármilyen  oknál fogva. A gyermek, tanuló joga, hogy biztonságos és egészséges környezetben neveljék  és oktassák, iskolai tanulmányi rendjét pihenőidő, szabadidő, testmozgás beépítésével, sportolási,  étkezési lehetőség biztosításával életkorának és fejlettségének megfelelően alakítsák ki.  A tanuló személyiségi jogait tiszteletben kell tartani.  A tanuló joga, hogy a nevelési-oktatási intézményben családja anyagi helyzetétől függően  kérelmére ingyenes vagy kedvezményes étkezésben, tanszerellátásban részesüljön.  Ugyancsak a gyermek- és ifjúságvédelem körébe tartozik a napközis ellátás is.  A gyermek- és ifjúságvédelemmel kapcsolatos tevékenységért alapvetően az intézmény  vezetője felel.  A drogprevenció fontosságát is itt emelném ki.  **3. Sport és turisztikai tevékenység**  - Rendszeres közösségi sport tevékenységek szervezése, folyamatos túrázási lehetőség biztosítása  a sportolni vágyó lakosok számára.  - Edzőterem kialakítása  - Ifjúsági klub létrehozása  **SZOCIÁLIS ELLÁTÁS, IDŐSEK GONDOZÁSA** |

Biztosítani kell a szociális alapellátásokat, olyan szociális hálót kell megteremteni, mely biztonságot nyújt a település lakosainak. Különösen fontos az idősekről való gondoskodás. A házi segítségnyújtás szolgáltatást feladat ellátási szerződés keretében a Baptista Tevékeny Szeretet Misszió látja el.

|  |
| --- |
| **1. Szociális alapellátások biztosítása** |
| Rászorulók segélyezésénél a természetbeni juttatások előtérbe helyezése (élelmiszer  beszerzés, szociális tűzifa biztosítása) |
| Házi segítségnyújtás hatékonyságának növelése, hogy minél tovább saját háztartásban,  családban történjen az idős ember gondozása  Közétkeztetés elindítása, helyben termelt alapanyagokból  Idősek napközi otthonának beindítása |

**KÖRNYEZETVÉDELEM**

Az épített és természeti környezet védelme a lakossággal együtt közös érdekünk, és felelősségünk. Feladatunk a köztisztaság és településtisztaság fenntartása, ezzel kapcsolatos közszolgáltatás biztosítása. A Cserépfalu Nonprofit Kft irányításával a közmunkások, közfoglalkoztatottak bevonásával településtisztaság folyamatos biztosítása.

|  |
| --- |
| **1. Környezetünk védelme érdekében** |
| Az önkormányzati területeken rendszeres parlagfű irtás, parkosítás, közterületek gondozása. |
| Illegális szemétlerakó helyek megszüntetése.  A lakosság és a civil szervezetek bevonásával évente egy alkalommal szemétgyűjtő akció, lomtalanítás szervezése.  Zöldhulladék tároló kialakítása.  Cserépfalu, 2015. március 30.  Tisztelettel:  ***Csendes Péter***  ***polgármester*** |